Hannelore Kääramees

**Hannelore Kääramees** (ka **Hannelore Pihlak**; sündinud 12. aprillil 1979 Kärdlas) on eesti sisearhitekt.

Kääramees on õppinud 1985–1997 Türi Gümnaasiumis ja 1997–2001 Eesti Kunstiakadeemia arhitektuuriteaduskonnas sisearhitektuuri erialal. Diplomitööks koostas ta Tartu Ülikooli Türi kolledži projekti.

2001–2004 töötas ta sisearhitektuuribüroos Boom.ee (hilisem Uddu), 2004. aastast on sisearhitekt büroos Agabus, Endjärv & Truverk Arhitektid (nüüdne Arhitekt11 OÜ, kasutab ka kaubamärki Architect 11). Ta on olnud seotud ehitusfirmaga Käärapoisid Toimetavad OÜ.

Auhinnatud moodulmaja Passion House M1 kujundust kommenteeris Kääramees: "Oleme modernset elukeskkonda kavandades väikese maja iga ruutsentimeetrit arvestanud, et luua mugav, funktsionaalne ruum, mida saab vastavalt vajadusele erinevalt kasutada." Maja mitmed ruumid ja sisustuselemendid kujundati multifunktsionaalsena, mustvalge interjööri punased detailid aga viitavad funktsionaalsusele (nt uste puhul avanemissuunale).

Kreutzwaldi 9 kortermaja kohta on Hannelore Kääramees öelnud: "Siselahenduses saime inspiratsiooni 1920.–1930. aastatel Eestis tõusuteel olnud rahvuslikust kultuurist. Sel ajal aktiveerusid lisaks majanduslikule õitsengule ja rahvuslikele liikumistele ka kirjandus- ja kunstielu. Nendest kahest lähtusime ka siseviimistluse loomisel."

## Looming
### Kujundusi
* 2005 Tallinna Ülikooli peahoone 
* 2005 Viimsi Kool (Eesti Sisearhitektide Liidu aastapreemia 2006)
* 2006 büroohoone Lõõtsa 6, Ülemiste Citys
* 2008 Parmeti tehase bürootiib, Otepää (Mattias Agabus, Illimar Truverk, Aap Piho, Hannelore Kääramees)
* 2009 Tallinna Tehnikaülikooli raamatukogu (riiklik kultuuripreemia 2009, ESL-i aastapreemia nominent 2009)
* 2009 Orjaku sadama puhkeala projekt
* 2010 Kassari pood
* 2013 moodulmaja Passion Houses mudel M1 (Eesti Kultuurkapitali arhitektuuri sihtkapitali innovatsioonipreemia 2013, ESL-i aastapreemia nominent 2013)
* 2014 korterelamu Katusepapi 12, Tallinn (arhitektid Tõnu Laigu, Koit Ojaliiv)
* 2014 restoran Merineitsi
* 2014 Lemeksi peakontor, Näituse tänav, Tartu (sisekujundus koos Kätlin Ölluki ja Tiiu Saaliga)
* 2015 Niitvälja golfiklubi hoone sisearhitektuurne projekteerimine
* 2015 kortermaja Kreutzwaldi 9, Tallinn
* 2016 Lutheri Ärimaja, Vana-Lõuna 39, Tallinn (endine Lutheri mööblivabrik)
* 2016 Tele2 esindus Rocca al Mare kaubanduskeskuses
* 2016 Promenaadi Maja Tallinnas (koos Illimar Truverki, Lembit-Kaur Stööri, Ülo-Tarmo Stööri ja Kalle Komissaroviga)
* 2016 E-riigi Akadeemia büroo, Roseni 8, Tallinn
* 2017 Öpiku maja Ülemiste Citys, 13-korruseline büroohoone Valukoja 8, Tallinn (13 200 m2); autorid: Hannelore Kääramees, Mattias Agabus, Tiiu Rull / Arhitekt 11 OÜ 
* 2018 Äripäeva uus kontor, Vana-Lõuna 39, Tallinn (2300 m2) autorid: Hannelore Kääramees, Illimar Turverk, Kaur Käärma, Tiiu Rull / Arhitekt 11 OÜ
* 2020 Narva Muuseumi uus ekspositsioon Hermanni linnuses Narvas; autorid: Hannelore Kääramees, Illimar Truverk, Ionel Lehari, Kaarel Luht / Arhitekt 11 OÜ, Identity OÜ, Tiiu Rull / Arhitekt 11 OÜ
* 2018 Sisekaitseakadeemia peahoone, Kase 61, Tallinn (10 000 m2) autorid: Maarja Varkki, Elina Steinpilm, Hannelore Kääramees / Arhitekt 11 OÜ
* 2018 Hiiumaa elamuskeskus Tuuletorn, Käina, Hiiumaa (1500 m2) autorid: Hannelore Kääramees, Kaur Käärma, Tiiu Rull / Arhitekt 11 OÜ  
* 2020 Narva Muuseumi uus ekspositsioon Hermanni linnuses Narvas; autorid: Hannelore Kääramees, Illimar Truverk, Ionel Lehari, Kaarel Luht / Arhitekt 11 OÜ, Identity OÜ 

### Konkursse
* 2001 Riigikogu büroomööbli konkurss I preemia (koos Kaisa Raidmetsa, Liis Lindvere ja Pille Taelaga)
* 2006 TTÜ raamatukogu uus hoone, I preemia (koos arhitektuuribürooga Agabus, Endjärv, Truverk Arhitektid OÜ)
* 2015 Niitvälja golfiklubi hoone sisearhitektuurne projekteerimine, kutsutud konkurss, I koht
* 2016 Sisekaitseakadeemia uus pea- ja õppehoone, I koht (Arhitekt11 OÜ arhitektid Illimar Truverk, Janar Toomesso, Katrin Vannas, Sander Paljak, Kristjan Lind, Hannelore Kääramees, Kaur Käärma, Siim Tiigimägi ja Tajuruum OÜ maastikuarhitektid Edgar Kaare, Terje Ong ja Liina Einla)

## Liikmesus
* Eesti Sisearhitektide Liidu liige 
* Hiiu Purjelaevaseltsi liige

## Tunnustus
* 2006 Eesti Sisearhitektide Liidu aastapreemia parima ühiskondliku interjööri kategoorias – Viimsi Kooli sisearhitektuur
* 2010 Eesti Vabariigi kultuuripreemia (koos Priit Penti, Illimar Truverki, Mattias Agabuse, Kristi Lentsi ja Eero Endjärvega; Tallinna Tehnikaülikooli Raamatukogu hoone projekteerimine ja sisekujundus)
* 2013 Eesti Kultuurkapitali arhitektuuri sihtkapitali aastapreemia (koos Eero Endjärvega; Passion House moodulmaja - kvaliteetse disaini ja perspektiivika arendustegevuse oskusliku sidumise eest)
* 2013 aasta tehasemaja – Passion House M1

## Harrastused
Vabal ajal tegeleb ta purjetamisega. Ta on koostanud trükise "Eesti Kuldsete Retriiverite Tõuühingu inforaamat" (2005).

## Viited

## Kirjandus
* Tiina Kolk "V komnate shkolnika dolzhnõ bõt utshtenõ ego potrebnosti" venekeelne Postimees, 24. september 2008, lk. 4–5

## Välislingid
* "Eero Endjärve ja Hannelore Kääramehe koostöös kujundatud Passion House" Kanal 2 "Kodusaade"
* Tiina Kolk "Kool, milles tahaks õppida igaüks" Äripäev, 27. oktoober 2006
* "Ühiskondlik interjöör. Viimsi kool" Rmt: "Ruumipilt 2006: Eesti parimad interjöörid ja disain" Tallinn, 2007, lk 15–23
* Pille Rõivas "Toimekas paarisrakend Hannelore ja Kristi" Sisustaja, aprill 2008, lk 40–46 (intervjuu: Kristi Lents, Hannelore Kääramees)
* Tiina Kolk "Koolilapse tuba" Postimees, 30. august 2008 (intervjuu: Viimsi keskkooli uue hoone interjööri autorid sisearhitektid Kristi Lents ja Hannelore Kääramees)
* Aasta tehasemaja 2013 on Akso-Hausi ja Passion House koostöös valminud nutikas väikeelamu BNS, 18.11.2013
* "Moodulmaja Passion M1. Passion group prefab house" Rmt: "Ruumipilt 2013: Eesti parimad interjöörid ja disain. Estonia's best interiors and design" Tallinn, 2013, lk 86–89
* Tiina Kolk "Tõekspidamisi murdev tüüpelamu Eestis" EMPL/Postimees, 14. august 2013
* Kodu tundub liiga igav? Ammuta inspiratsiooni nendest julgetest ja värvikatest interjööridest! - Moodne Kodu (delfi.ee)
* Kodusaade. Ajatu modernism. Sisearhitektuur: Hannelore Kääramees